b"\n_START_ARTICLE_\nIslandsk f\xc3\xa5rehund\n_START_PARAGRAPH_\nIslandsk F\xc3\xa5rehund (Islandsk: \xc3\xadslenskur fj\xc3\xa1rhundur) er en hunderace. Den islandske f\xc3\xa5rehund er den eneste hunderace der stammer fra Island. Den er l\xc3\xa6renem og kr\xc3\xa6ver normal motion. Den er en livlig familiehund og den vil hurtigt knytte sig til sin ejer; den bryder sig ikke om at blive efterladt alene. Racen har et medf\xc3\xb8dt instinkt til at g\xc3\xb8._NEWLINE_Islandske f\xc3\xa5rehunde kan have flere forskellige farver og aftegninger, der er unikke for hvert enkelt individ. Nogle islandske f\xc3\xa5rehunde har ulvekl\xc3\xb8er. De har v\xc3\xa6ret gode for racen, n\xc3\xa5r de skulle holde sig fast i de islandske fjelde. Pelsen kan b\xc3\xa5de v\xc3\xa6re lang- og korth\xc3\xa5ret.\n_START_SECTION_\nOprindelse\n_START_PARAGRAPH_\nDen Islandske F\xc3\xa5rehund blev bragt til Island af vikinger. Den har r\xc3\xb8dder tilbage fra Norden og er s\xc3\xa5ledes en urnordisk spidshund.\n_START_SECTION_\nPels\n_START_PARAGRAPH_\nDen Islandske F\xc3\xa5rehund's pels t\xc3\xb8rrer hurtigt og er meget renlig. Hunden fryser ikke n\xc3\xa5r den er i vand, da den har en underuld der beskytter den fra at f\xc3\xa5 vand p\xc3\xa5 huden. Alle islandske f\xc3\xa5rehunde har et hvidt isl\xc3\xa6t (for eksempel en hvid pote). Den mest normale farve er r\xc3\xb8d."